
Il-Parlament Ewropew,
–	wara li kkunsidra l-proposta tal-Kummissjoni lill-Kunsill (COM(2022)0216),
–	wara li kkunsidra l-Artikolu 115 tat-Trattat dwar il-Funzjonament tal-Unjoni Ewropea, skont liema artikolu ġie kkonsultat mill-Kunsill (C9‑0197/2022),
–	wara li kkunsidra l-opinjoni motivata ppreżentata mil-Parlament Żvediż, fil-qafas tal-Protokoll Nru 2 dwar l-applikazzjoni tal-prinċipji ta’ sussidjarjetà u proporzjonalità li tiddikjara li l-abbozz ta’ att leġiżlattiv ma jimxix mal-prinċipju ta’ sussidjarjetà,
–	wara li kkunsidra l-Artikolu 82 tar-Regoli ta’ Proċedura tiegħu,
–	wara li kkunsidra r-rapport tal-Kumitat għall-Affarijiet Ekonomiċi u Monetarji (A9-0387/2023),
1.	Japprova l-proposta tal-Kummissjoni kif emendata;
2.	Jistieden lill-Kummissjoni timmodifika l-proposta tagħha konsegwentement, skont l-Artikolu 293(2) tat-Trattat dwar il-Funzjonament tal-Unjoni Ewropea;
3.	Jistieden lill-Kunsill jinfurmah jekk ikollu l-ħsieb li jitbiegħed mit-test approvat mill-Parlament;
4.	Jitlob lill-Kunsill jerġa’ jikkonsultah jekk ikollu l-ħsieb li jemenda l-proposta tal-Kummissjoni b’mod sustanzjali;
5.	Jagħti istruzzjonijiet lill-President tiegħu biex tgħaddi l-pożizzjoni tal-Parlament lill-Kunsill u lill-Kummissjoni kif ukoll lill-parlamenti nazzjonali.
Emenda		1
Proposta għal direttiva
Premessa 1
	

	Test propost mill-Kummissjoni
	Emenda

	(1)	Il-promozzjoni ta’ ambjent tan-negozju ġust u sostenibbli, inkluż permezz ta’ miżuri tat-taxxa mmirati li jinċentivaw l-investiment u t-tkabbir, hija prijorità politika għolja tal-Unjoni. Sabiex jiġi appoġġat il-finanzjament korporattiv sostenibbli u fit-tul, is-sistema tat-taxxa jenħtieġ li timminimizza d-distorsjonijiet mhux intenzjonati tad-deċiżjonijiet tan-negozju, pereżempju favur id-dejn minflok il-finanzjament mill-ekwità. Filwaqt li l-Pjan ta’ Azzjoni għall-202014 tal-Unjoni tas-Swieq Kapitali tal-Kummissjoni jinkludi azzjonijiet importanti biex jiġi appoġġat dan il-finanzjament, pereżempju l-Azzjoni 4 - L-inkoraġġiment ta’ finanzjament aktar fit-tul u mill-ekwità minn investituri istituzzjonali, jenħtieġ li jiġu adottati miżuri tat-taxxa mmirati sabiex jittejbu dawn l-azzjonijiet. Dawn il-miżuri jenħtieġ li jqisu l-kunsiderazzjonijiet tas-sostenibbiltà fiskali.
	(1)	Il-promozzjoni ta’ ambjent tan-negozju ġust u sostenibbli u t-titjib tas-sistema tat-taxxa korporattiva, inkluż permezz ta’ miżuri tat-taxxa mmirati li jinċentivaw l-investiment u t-tkabbir, hija prijorità politika għolja tal-Unjoni. Sabiex jiġi appoġġat il-finanzjament korporattiv sostenibbli, robust u fit-tul, b’mod partikolari wara t-tliet kriżijiet ekonomiċi mill-2008 ’l hawn, fejn ħafna kumpaniji jkollhom jiddependu fuq il-finanzjament b’dejn biex ikopru t-telf ekonomiku, is-sistema tat-taxxa jenħtieġ li timminimizza d-distorsjonijiet mhux intenzjonati tad-deċiżjonijiet tan-negozju, pereżempju favur id-dejn minflok il-finanzjament mill-ekwità. Filwaqt li l-Pjan ta’ Azzjoni għall-202014 tal-Unjoni tas-Swieq Kapitali tal-Kummissjoni jinkludi azzjonijiet importanti biex jiġi appoġġat dan il-finanzjament, pereżempju l-Azzjoni 4 - L-inkoraġġiment ta’ finanzjament aktar fit-tul u mill-ekwità minn investituri istituzzjonali, jenħtieġ li jiġu adottati miżuri tat-taxxa mmirati sabiex jittejbu dawn l-azzjonijiet. Dawn il-miżuri jenħtieġ li jqisu l-kunsiderazzjonijiet tas-sostenibbiltà fiskali.

	__________________
	__________________

	14 Il-Komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kum0itat tar-Reġjuni “Unjoni tas-Swieq Kapitali għall-persuni u n-negozji - pjan ta’ azzjoni ġdid”, COM(2020) 590 final (https://eur-lex.europa.eu/resource.html?uri=cellar:61042990-fe46-11ea-b44f-01aa75ed71a1.0007.02/DOC_1&format=PDF)
	[bookmark: _GoBack]14 Il-Komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni “Unjoni tas-Swieq Kapitali għall-persuni u n-negozji - pjan ta’ azzjoni ġdid”, COM(2020)0590 final (https://eur-lex.europa.eu/legal-content/MT/TXT/?uri=COM%3A2020%3A590%3AFIN)



Emenda		2
Proposta għal direttiva
Premessa 1a (ġdida)
	

	Test propost mill-Kummissjoni
	Emenda

	
	(1a)	Il-promozzjoni ta’ unjoni tas-swieq kapitali kompetittiva u reżiljenti, b’suq tal-ekwità b’saħħtu bħala wieħed mill-pilastri tagħha, hija essenzjali għall-promozzjoni tal-impjiegi, it-tkabbir ekonomiku u l-investiment. Jinħtieġ iktar investiment privat permezz tal-ekwità sabiex jiġu indirizzati l-isfidi ekonomiċi li għandna quddiemna. Għalhekk, huwa rrakkomandat ħafna li jinħoloq strument legali biex jiġu armonizzati d-dispożizzjonijiet leġiżlattivi eżistenti biex titnaqqas il-predispożizzjoni tal-kontribwenti favur id-dejn meta jagħmlu għażliet ta’ investiment, mingħajr preġudizzju għall-użu leġittimu u effettiv tal-istrumenti ta’ dejn.



Emenda		3
Proposta għal direttiva
Premessa 2
	

	Test propost mill-Kummissjoni
	Emenda

	(2)	Is-sistemi tat-taxxa tal-Istati Membri jippermettu lill-kontribwenti jnaqqsu l-pagamenti tal-imgħax fuq il-finanzjament b’dejn, u b’hekk inaqqsu l-obbligazzjoni tat-taxxa korporattiva, filwaqt li l-kostijiet relatati mal-finanzjament mill-ekwità ma humiex taxxabbli fil-biċċa l-kbira tal-Istati Membri. It-trattament asimetriku tat-taxxa tal-finanzjament b’dejn u finanzjament mill-ekwità madwar l-Unjoni jwassal għal predispożizzjoni favur id-dejn f’deċiżjonijiet ta’ investiment. Barra minn hekk, meta l-Istati Membri jipprevedu remissjoni tat-taxxa fuq il-finanzjament mill-ekwità fid-dritt domestika tagħhom, dawn il-miżuri nazzjonali jvarjaw konsiderevolment f’termini ta’ tfassil ta’ politika.
	(2)	Is-sistemi tat-taxxa tal-Istati Membri jippermettu lill-kontribwenti jnaqqsu l-pagamenti tal-imgħax fuq il-finanzjament b’dejn, u b’hekk inaqqsu l-obbligazzjoni tat-taxxa korporattiva, filwaqt li l-kostijiet relatati mal-finanzjament mill-ekwità ma humiex taxxabbli fil-biċċa l-kbira tal-Istati Membri. It-trattament asimetriku tat-taxxa tal-finanzjament b’dejn u finanzjament mill-ekwità madwar l-Unjoni jwassal għal predispożizzjoni favur id-dejn f’deċiżjonijiet ta’ investiment. Il-kriżijiet reċenti assoċjati mal-problemi tad-dejn tal-kumpaniji fis-suq intern urew li hemm ħtieġa ta’ riforma li tpoġġi l-ekwità u d-dejn fuq l-istess livell u ġġib fi tmiemu l-vantaġġ tal-finanzjament b’dejn. Din id-Direttiva hija risposta għat-talbiet tal-Parlament biex jindirizza l-predispożizzjoni favur id-dejn relatata mat-taxxa1a, Barra minn hekk, meta l-Istati Membri jipprevedu remissjoni tat-taxxa fuq il-finanzjament mill-ekwità fid-dritt domestika tagħhom, dawn il-miżuri nazzjonali jvarjaw konsiderevolment f’termini ta’ tfassil ta’ politika. Għalhekk huwa essenzjali li jiġu salvagwardjati kundizzjonijiet ekwi għas-soluzzjonijiet ta’ ekwità u l-istrumenti tad-dejn, b’kont meħud tal-ħtieġa li jiġu ggarantiti livelli minimi ta’ koerenza sistematika bejn l-oqfsa tat-taxxa nazzjonali, jiġifieri fil-livell tal-benefiċċji tat-taxxa.

	
	__________________

	
	1a Ara:

	
	–	Ir-riżoluzzjoni tal-Parlament Ewropew tat-8 ta’ Ottubru 2020 dwar żvilupp ulterjuri tal-Unjoni tas-Swieq Kapitali (CMU): titjib tal-aċċess għall-finanzjament fis-swieq kapitali, b’mod partikolari mill-SMEs, u żieda ulterjuri fil-parteċipazzjoni tal-investituri fil-livell tal-konsumatur (2020/2036(INI)) (ĠU C 395, 29.9.2021, p. 89); 

	
	–	ir-riżoluzzjoni leġiżlattiva tal-Parlament Ewropew tal-15 ta’ Marzu 2018 dwar il-proposta għal direttiva tal-Kunsill dwar Bażi komuni għat-taxxa korporattiva (2016/0337(CNS)) (ĠU C 162, 10.5.2019, p. 181);

	
	–	ir-riżoluzzjoni tal-Parlament Ewropew tal-10 ta’ Marzu 2022 li tinkludi rakkomandazzjonijiet lill-Kummissjoni dwar tassazzjoni ġusta u sempliċi li tappoġġja l-istrateġija ta’ rkupru (segwitu tal-PE għall-Pjan ta’ Azzjoni tal-Kummissjoni ta’ Lulju u l-25 inizjattiva tiegħu fil-qasam tal-VAT, it-tassazzjoni tal-intrapriżi u tal-individwi) (2020/2254(INL)) (ĠU C 347, 9.9.2022, p. 211);

	
	–	ir-riżoluzzjoni tal-Parlament Ewropew tal-15 ta’ Frar 2022 dwar l-impatt tar-riformi fiskali nazzjonali fuq l-ekonomija tal-UE (2021/2074(INI)) (ĠU C 342, 6.9.2022, p. 14).



Emenda		4
Proposta għal direttiva
Premessa 3
	

	Test propost mill-Kummissjoni
	Emenda

	(3)	Sabiex jitneħħew distorsjonijiet possibbli relatati mat-taxxa fost l-Istati Membri, huwa meħtieġ li jiġi stabbilit qafas komuni ta’ regoli biex tiġi indirizzata l-predispożizzjoni favur id-dejn relatata mat-taxxa madwar l-Unjoni b’mod koordinat. Dawn ir-regoli jenħtieġ li jiżguraw li l-finanzjament mill-ekwità u l-finanzjament b’dejn jiġu trattati b’mod simili għall-finijiet ta’ taxxa fis-suq uniku kollu. Fl-istess ħin, qafas leġiżlattiv komuni tal-Unjoni jenħtieġ li jkun sostenibbli wkoll fuq terminu qasir għall-baġits tal-Istati Membri. Dan il-qafas jenħtieġ li, għalhekk, jinkludi regoli, minn naħa waħda, għad-deduċibbiltà tat-taxxa għall-kostijiet tal-finanzjament mill-ekwità u, min-naħa l-oħra, biex tiġi llimitata d-deduċibbiltà tat-taxxa għall-kostijiet tal-finanzjament b’dejn.

	(3)	Sabiex jitneħħew distorsjonijiet possibbli relatati mat-taxxa fost l-Istati Membri, huwa meħtieġ li jiġi stabbilit qafas komuni ta’ regoli biex tiġi indirizzata l-predispożizzjoni favur id-dejn relatata mat-taxxa madwar l-Unjoni b’mod koordinat, b’rispett sħiħ tal-qafas istituzzjonali tal-Unjoni dwar kwistjonijiet ta’ taxxa, kif stabbilit mit-Trattati. Dawn ir-regoli jenħtieġ li jiżguraw li l-finanzjament mill-ekwità u l-finanzjament b’dejn jiġu trattati b’mod simili għall-finijiet ta’ taxxa fis-suq uniku kollu. Fl-istess ħin, minħabba d-deduċibbiltà tat-taxxa estensiva li għandu d-dejn u l-fatt li l-ħolqien ta’ remissjoni fuq iż-żidiet fl-ekwità jista’ jkollu impatt dirett fuq id-dħul pubbliku, qafas leġiżlattiv komuni tal-Unjoni jenħtieġ li jkun sostenibbli wkoll fuq terminu qasir għall-baġits tal-Istati Membri. Dan il-qafas jenħtieġ li, għalhekk, jinkludi regoli, minn naħa waħda, għad-deduċibbiltà tat-taxxa għall-kostijiet tal-finanzjament mill-ekwità u, min-naħa l-oħra, biex tiġi llimitata d-deduċibbiltà tat-taxxa għall-kostijiet tal-finanzjament b’dejn. Din id-Direttiva għandha l-għan li ssib bilanċ aħjar bejn l-isfidi differenti relatati mas-sostenibbiltà tal-finanzi pubbliċi tal-Istati Membri fuq terminu qasir u, meta tagħmel dan, jenħtieġ li tevita li l-Istati Membri jġarrbu telf sostanzjali fid-dħul u timmira li ttejjeb l-istabbiltà finanzjarja tal-kumpaniji.



Emenda		5
Proposta għal direttiva
Premessa 3a (ġdida)
	

	Test propost mill-Kummissjoni
	Emenda

	
	(3a)	Sabiex tkompli tiġi żviluppata l-unjoni tas-swieq kapitali, din id-Direttiva għandha l-għan li tiddiversifika s-sorsi ta’ finanzjament għall-kumpaniji tal-Unjoni, speċjalment għall-SMEs. Għalhekk, jenħtieġ li tevita li toħloq kostijiet u ostakli ġodda rigward l-aċċess għall-finanzjament għal dawk il-kumpaniji li għad m’għandhomx aċċess faċli għas-swieq kapitali. Il-limitazzjoni tad-deduċibbiltà tal-kostijiet tal-imgħax ta’ dawk il-kumpaniji tista’ tfixkel l-investiment madwar l-Unjoni, u għalhekk it-tnaqqis tal-imgħax jenħtieġ li ma jkunx limitat għall-SMEs u l-gruppi ta’ daqs medju.



Emenda		6
Proposta għal direttiva
Premessa 5
	

	Test propost mill-Kummissjoni
	Emenda

	(5)	Sabiex tiġi newtralizzata l-predispożizzjoni kontra l-finanzjament mill-ekwità, jenħtieġ li tiġi prevista remissjoni sabiex iż-żidiet fl-ekwità ta’ kontribwent minn perjodu ta’ taxxa għal dak sussegwenti jkunu deduċibbli mill-bażi taxxabbli tiegħu, soġġett għal ċerti kundizzjonijiet. Jenħtieġ li r-remissjoni tiġi kalkolata billi ż-żieda fl-ekwità tiġi mmultiplikata b’rata tal-imgħax nozzjonali bbażata fuq rata tal-imgħax mingħajr riskju, kif stabbilit fl-atti ta’ implimentazzjoni adottati skont l-Artikolu 77e(2) tad-Direttiva 2009/138/KE. Dawn ir-rati tal-imgħax mingħajr riskju diġà huma prattikament u effettivament applikati, bħala parti mid-dritt tal-UE. Kwalunkwe parti mir-remissjoni li ma tistax titnaqqas f’perjodu ta’ taxxa minħabba profitti taxxabbli insuffiċjenti tista’ tiġi riportata. Filwaqt li jitqiesu l-isfidi speċifiċi li jiffaċċjaw l-intrapriżi żgħar u medji (SMEs) biex jaċċessaw is-swieq kapitali, jenħtieġ li tiġi prevista żieda fir-remissjoni fuq l-ekwità għall-kontribwenti li huma SMEs. Sabiex it-tnaqqis ta’ remissjoni fuq l-ekwità jkun sostenibbli għall-finanzi pubbliċi fuq terminu qasir, jenħtieġ li dan ikun għal żmien limitat. Sabiex is-sistema tiġi salvagwardjata mill-abbużi, huwa meħtieġ li jiġi eskluż il-valur għal finijiet tat-taxxa tal-azzjonijiet proprji ta’ kontribwent, kif ukoll dak tal-parteċipazzjoni tiegħu f’intrapriżi assoċjati mill-kalkolu tal-bidliet fl-ekwità. Bl-istess mod, huwa meħtieġ li tiġi prevista t-tassazzjoni ta’ tnaqqis fl-ekwità ta’ kontribwent minn perjodu ta’ taxxa partikolari għal dak sussegwenti, sabiex żieda fl-ekwità ma tiġix affettwata b’mod abbużiv. Din ir-regola tħeġġeġ ukoll iż-żamma ta’ livell ta’ ekwità. Hija tapplika sabiex fejn ikun hemm tnaqqis fl-ekwità ta’ kontribwent li jkun ibbenefika minn remissjoni fuq żieda fl-ekwità, ammont kalkolat bl-istess mod bħar-remissjoni jsir taxxabbli għal 10 perjodi ta’ taxxa; sakemm il-kontribwent ma jipprovdix evidenza li dan it-tnaqqis ikun esklużivament dovut għal telf imġarrab matul il-perjodu ta’ taxxa jew minħabba obbligu legali.
	(5)	Sabiex tiġi newtralizzata l-predispożizzjoni kontra l-finanzjament mill-ekwità, jenħtieġ li tiġi prevista remissjoni sabiex iż-żidiet fl-ekwità ta’ kontribwent minn perjodu ta’ taxxa għal dak sussegwenti jkunu deduċibbli mill-bażi taxxabbli tiegħu, soġġett għal ċerti kundizzjonijiet. Jenħtieġ li r-remissjoni tiġi kalkolata billi ż-żieda fl-ekwità tiġi mmultiplikata b’rata tal-imgħax nozzjonali bbażata fuq rata tal-imgħax mingħajr riskju, kif stabbilit fl-atti ta’ implimentazzjoni adottati skont l-Artikolu 77e(2) tad-Direttiva 2009/138/KE. Dawn ir-rati tal-imgħax mingħajr riskju diġà huma prattikament u effettivament applikati, bħala parti mid-dritt tal-UE. Kwalunkwe parti mir-remissjoni li ma tistax titnaqqas f’perjodu ta’ taxxa minħabba profitti taxxabbli insuffiċjenti tista’ tiġi riportata. Filwaqt li jitqiesu l-isfidi speċifiċi li jiffaċċjaw l-intrapriżi żgħar u medji (SMEs) u l-gruppi ta’ daqs medju biex jaċċessaw is-swieq kapitali, il-kostijiet ogħla tal-finanzjament tagħhom, id-disponibbiltà iżgħar tal-kapital u l-probabbiltà ogħla li jesperjenzaw perjodi itwal ta’ telf, jenħtieġ li tiġi prevista remissjoni akbar fuq l-ekwità kif ukoll perjodu itwal għad-deduċibbiltà tat-taxxa għall-kontribwenti li huma SMEs jew gruppi ta’ daqs medju. Sabiex it-tnaqqis ta’ remissjoni fuq l-ekwità jkun sostenibbli għall-finanzi pubbliċi fuq terminu qasir, jenħtieġ li dan ikun għal żmien limitat b’mod xieraq u proporzjonat. Sabiex is-sistema tiġi salvagwardjata mill-abbużi, huwa meħtieġ li jiġi eskluż il-valur għal finijiet tat-taxxa tal-azzjonijiet proprji ta’ kontribwent, kif ukoll dak tal-parteċipazzjoni tiegħu f’intrapriżi assoċjati mill-kalkolu tal-bidliet fl-ekwità. Bl-istess mod, huwa meħtieġ li tiġi prevista t-tassazzjoni ta’ tnaqqis fl-ekwità ta’ kontribwent minn perjodu ta’ taxxa partikolari għal dak sussegwenti, sabiex żieda fl-ekwità ma tiġix affettwata b’mod abbużiv. Din ir-regola tħeġġeġ ukoll iż-żamma ta’ livell ta’ ekwità. Hija tapplika sabiex fejn ikun hemm tnaqqis fl-ekwità ta’ kontribwent li jkun ibbenefika minn remissjoni fuq żieda fl-ekwità, ammont kalkolat bl-istess mod bħar-remissjoni jsir taxxabbli għal 10 perjodi ta’ taxxa għall-SMEs u għall-gruppi ta’ daqs medju u għal 7 perjodi tat-taxxa konsekuttivi għal kwalunkwe kontribwent li ma jkunx SME jew grupp ta’ daqs medju, sakemm il-kontribwent ma jipprovdix evidenza li dan it-tnaqqis ikun esklużivament dovut għal telf imġarrab matul il-perjodu ta’ taxxa jew minħabba obbligu legali. Il-Kummissjoni u l-Istati Membri jenħtieġ li jimplimentaw azzjonijiet ta’ informazzjoni u ta’ komunikazzjoni relatati ma’ din id-Direttiva, speċjalment fir-rigward tal-possibbiltajiet u l-benefiċċji tagħhom għall-SMEs.



Emenda		7
Proposta għal direttiva
Premessa 6
	

	Test propost mill-Kummissjoni
	Emenda

	(6)	Sabiex jiġi evitat użu ħażin tat-tnaqqis tar-remissjoni fuq l-ekwità, huwa meħtieġ li jiġu stabbiliti regoli speċifiċi kontra l-evitar tat-taxxa. Dawn ir-regoli jenħtieġ li jimmiraw, partikolarment, skemi stabbiliti biex jiġu evitati l-kundizzjonijiet li abbażi tagħhom żieda fl-ekwità tikkwalifika għal remissjoni skont din id-Direttiva, pereżempju, permezz tat-trasferiment intragrupp ta’ parteċipazzjonijiet f’intrapriżi assoċjati. Dawn ir-regoli jenħtieġ li jimmiraw ukoll skemi stabbiliti biex tintalab remissjoni fin-nuqqas ta’ kwalunkwe żieda fl-ekwità fil-livell tal-grupp. Pereżempju, il-finanzjament b’dejn intragrupp jew il-kontribuzzjonijiet fi flus jistgħu jintużaw għal dawn il-finijiet. Jenħtieġ li r-regoli speċifiċi kontra l-evitar tat-taxxa jipprevjenu wkoll li jiġu stabbiliti skemi biex jiġi affermat li żieda fl-ekwità, u r-remissjoni korrispondenti, tkun ogħla milli fil-fatt tkun, pereżempju, permezz ta’ żieda fir-riċevibbli ta’ finanzjament b’self jew sovravalwazzjoni tal-assi. Barra minn hekk, ir-regola ġenerali kontra l-abbuż tat-taxxa fl-Artikolu 6 tad-Direttiva tal-Kunsill (UE) 2016/116415 tapplika kontra atti abbużivi li ma humiex koperti mill-qafas speċifiku kontra l-evitar tat-taxxa ta’ din id-Direttiva.
	(6)	Sabiex jiġi evitat użu ħażin tat-tnaqqis tar-remissjoni fuq l-ekwità, huwa meħtieġ li jiġu stabbiliti regoli speċifiċi kontra l-evitar tat-taxxa. Dawn ir-regoli jenħtieġ li jkollhom fil-mira tagħhom, partikolarment, skemi stabbiliti biex jiġu evitati l-kundizzjonijiet li abbażi tagħhom żieda fl-ekwità tikkwalifika għal remissjoni skont din id-Direttiva, pereżempju, permezz tat-trasferiment intragrupp ta’ parteċipazzjonijiet f’intrapriżi assoċjati. Dawn ir-regoli jenħtieġ li jimmiraw ukoll skemi stabbiliti biex tintalab remissjoni fin-nuqqas ta’ kwalunkwe żieda fl-ekwità fil-livell tal-grupp. Pereżempju, il-finanzjament b’dejn intragrupp jew il-kontribuzzjonijiet fi flus jistgħu jintużaw għal dawn il-finijiet. Jenħtieġ li r-regoli speċifiċi kontra l-evitar tat-taxxa jipprevjenu wkoll li jiġu stabbiliti skemi biex jiġi affermat li żieda fl-ekwità, u r-remissjoni korrispondenti, tkun ogħla milli fil-fatt tkun, pereżempju, permezz ta’ żieda fir-riċevibbli ta’ finanzjament b’self jew sovravalwazzjoni tal-assi. Barra minn hekk, ir-regola ġenerali kontra l-abbuż tat-taxxa fl-Artikolu 6 tad-Direttiva tal-Kunsill (UE) 2016/116415 tapplika kontra atti abbużivi li ma humiex koperti mill-qafas speċifiku kontra l-evitar tat-taxxa ta’ din id-Direttiva. Jenħtieġ li l-Istati Membri jiżguraw ukoll li l-miżuri li jadottaw biex jittrasponu din id-Direttiva fil-liġi nazzjonali jikkonformaw mal-gwida pprovduta mill-Grupp dwar il-Kodiċi tal-Kondotta (tassazzjoni tal-intrapriżi).

	_________________
	_________________

	15 Id-Direttiva tal-Kunsill (UE) 2016/1164 tat-12 ta’ Lulju 2016 li tistabbilixxi regoli kontra l-prattiki ta’ evitar tat-taxxa li jaffettwaw direttament il-funzjonament tas-suq intern (ĠU L 193, 19.7.2016, p. 1).
	15 Id-Direttiva tal-Kunsill (UE) 2016/1164 tat-12 ta’ Lulju 2016 li tistabbilixxi regoli kontra l-prattiki ta’ evitar tat-taxxa li jaffettwaw direttament il-funzjonament tas-suq intern (ĠU L 193, 19.7.2016, p. 1).



Emenda		8
Proposta għal direttiva
Premessa 6a (ġdida)
	

	Test propost mill-Kummissjoni
	Emenda

	
	(6a)	Il-kostijiet fiskali possibbli li jirriżultaw mill-implimentazzjoni ta’ din id-Direttiva jenħtieġ li jiġu vvalutati flimkien mal-benefiċċji li tiġi żgurata bażi ta’ finanzjament aktar robusta għall-kumpaniji tal-Unjoni, li tkun tal-akbar importanza f’każijiet ta’ stress finanzjarju.



Emenda		9
Proposta għal direttiva
Premessa 7
	

	Test propost mill-Kummissjoni
	Emenda

	(7)	Sabiex tiġi indirizzata effettivament il-predispożizzjoni favur id-dejn relatata mat-taxxa b’mod sostenibbli għall-finanzi pubbliċi tal-Unjoni, jenħtieġ li remissjoni għall-finanzjament mill-ekwità tkun akkumpanjata minn limitazzjoni fuq id-deduċibbiltà tal-kostijiet tal-finanzjament b’dejn. Regola dwar il-limitazzjoni tal-imgħax jenħtieġ għalhekk li tillimita d-deduċibbiltà tal-kostijiet tas-self eċċessivi u tapplika indipendentement mir-remissjoni. Minħabba l-objettivi differenti bejn din ir-regola u r-regola eżistenti kontra l-evitar tat-taxxa dwar il-limitazzjoni tal-imgħax tal-Artikolu 4 tad-Direttiva (UE) 2016/1164, jenħtieġ li jinżammu ż-żewġ regoli. Il-kontribwenti l-ewwel jenħtieġ li jikkalkolaw id-deduċibbiltà tal-kostijiet tas-self eċċessivi skont din id-Direttiva u mbagħad skont l-ATAD. Fil-każ li l-ATAD tirriżulta f’ammont aktar baxx ta’ kostijiet tas-self eċċessivi deduċibbli, il-kontribwent jenħtieġ li jnaqqas dan l-ammont aktar baxx u jirriporta jew jittrasferixxi lura kwalunkwe differenza bejn iż-żewġ ammonti f’konformità mal-Artikolu 4 tal-ATAD.
	(7)	Sabiex tiġi indirizzata effettivament il-predispożizzjoni favur id-dejn relatata mat-taxxa b’mod sostenibbli għall-finanzi pubbliċi tal-Unjoni, jenħtieġ li remissjoni għall-finanzjament mill-ekwità tkun akkumpanjata minn regola li tillimita d-deduċibbiltà tal-kostijiet tas-self eċċessivi għall-gruppi li mhumiex gruppi ta’ daqs medju u għall-intrapriżi li mhumiex SMEs. Madankollu, minħabba l-kundizzjonijiet ekonomiċi negattivi li jirriżultaw mill-kriżi tal-COVID-19 u mill-gwerra ta’ aggressjoni Russa kontra l-Ukrajna, jenħtieġ li dik ir-regola ta’ limitazzjoni tiġi introdotta biss mill-2027. Minħabba l-objettivi differenti bejn din ir-regola u r-regola eżistenti kontra l-evitar tat-taxxa dwar il-limitazzjoni tal-imgħax tal-Artikolu 4 tad-Direttiva (UE) 2016/1164, jenħtieġ li jinżammu ż-żewġ regoli. Il-kontribwenti l-ewwel jenħtieġ li jikkalkolaw id-deduċibbiltà tal-kostijiet tas-self eċċessivi skont din id-Direttiva u mbagħad skont l-ATAD. Fil-każ li l-ATAD tirriżulta f’ammont aktar baxx ta’ kostijiet tas-self eċċessivi deduċibbli, il-kontribwent jenħtieġ li jnaqqas dan l-ammont aktar baxx u jirriporta jew jittrasferixxi lura kwalunkwe differenza bejn iż-żewġ ammonti f’konformità mal-Artikolu 4 tal-ATAD.

Proposta għal direttiva
Premessa 9
	

	Test propost mill-Kummissjoni
	Emenda

	(9)	Sabiex tiġi evalwata l-effettività ta’ din id-Direttiva, jenħtieġ li l-Kummissjoni tħejji u tippubblika rapport ta’ evalwazzjoni abbażi tal-informazzjoni provduta mill-Istati Membri u ta’ data oħra disponibbli.
	(9)	Sabiex tiġi evalwata l-effettività ta’ din id-Direttiva, kif ukoll l-impatt tagħha fuq l-SMEs u fuq id-dħul mit-taxxa fl-Istati Membri, jenħtieġ li l-Kummissjoni tħejji u tippubblika rapport ta’ evalwazzjoni abbażi tal-informazzjoni provduta mill-Istati Membri u ta’ data oħra disponibbli. Dak ir-rapport jenħtieġ li jagħti attenzjoni speċjali lill-SMEs, u jenħtieġ li jivvaluta b’mod partikolari jekk il-kundizzjonijiet speċjali magħmula disponibbli lill-SMEs urewx li kienu biżżejjed biex iżidu l-attraenza tal-finanzjament mill-ekwità fosthom. Fil-każ ta’ evalwazzjoni negattiva f’dak ir-rapport, jenħtieġ li l-Kummissjoni, mingħajr dewmien mhux dovut, tippreżenta proposta leġiżlattiva lill-Parlament Ewropew u lill-Kunsill li tindirizza dik il-kwistjoni. Ir-rapport tal-Kummissjoni jenħtieġ li jiġi ppubblikat.



Emenda		11
Proposta għal direttiva
Artikolu 3 – paragrafu 1 – punt 5a (ġdid)
	

	Test propost mill-Kummissjoni
	Emenda

	
	(5a)	“intrapriża kbira” tfisser intrapriża kbira fis-sens tal-Artikolu 3(4) tad-Direttiva 2013/34/UE;

Proposta għal direttiva
Artikolu 3 – paragrafu 1 – punt 5b (ġdid)
	

	Test propost mill-Kummissjoni
	Emenda

	
	(5b)	“grupp ta’ daqs medju” tfisser grupp ta’ daqs medju fis-sens tal-Artikolu 3(6) tad-Direttiva 2013/34/UE;



Emenda		13
Proposta għal direttiva
Artikolu 1 – paragrafu 1 – punt 5c (ġdid)
	

	Test propost mill-Kummissjoni
	Emenda

	
	(5c)	“grupp kbir” tfisser grupp skont kbir fis-sens tal-Artikolu 3(7) tad-Direttiva 2013/34/UE;

Proposta għal direttiva
Artikolu 4 – paragrafu 1 – subparagrafu 1
	

	Test propost mill-Kummissjoni
	Emenda

	Remissjoni fuq l-ekwità għandha tkun deduċibbli, għal 10 perjodi ta’ taxxa konsekuttivi, mill-bażi taxxabbli ta’ kontribwent għal finijiet tat-taxxa korporattiva sa 30 % tal-qligħ tal-kontribwent qabel l-imgħax, it-taxxa, id-deprezzament u l-amortizzament (“EBITDA”).
	Remissjoni fuq l-ekwità għandha tkun deduċibbli, għal:

	
	–	10 perjodi ta’ taxxa konsekuttivi, mill-bażi taxxabbli ta’ SME jew grupp ta’ daqs medju għal finijiet tat-taxxa korporattiva sa 30 % tal-qligħ tal-kontribwent qabel l-imgħax, it-taxxa, id-deprezzament u l-amortizzament (“EBITDA”).

	
	–	7 perjodi ta’ taxxa konsekuttivi, mill-bażi taxxabbli ta’ kwalunkwe intrapriża kbira jew grupp kbir għal finijiet tat-taxxa korporattiva sa 30 % tal-EBITDA tal-kontribwent.

Proposta għal direttiva
Artikolu 4 – paragrafu 1 – subparagrafu 1a (ġdid)
	

	Test propost mill-Kummissjoni
	Emenda

	
	L-Istati Membri għandhom jiżguraw li l-kontribwenti jkunu jistgħu jirriportaw, għal massimu ta’ 3 perjodi ta’ taxxa, il-parti tar-remissjoni fuq l-ekwità li taqbeż il-perċentwali tal-EBITDA f’perjodu ta’ taxxa stabbilit fl-ewwel subparagrafu.

Proposta għal direttiva
Artikolu 4 – paragrafu 1 – subparagrafu 2
	

	Test propost mill-Kummissjoni
	Emenda

	Jekk ir-remissjoni deduċibbli fuq l-ekwità, f’konformità mal-ewwel subparagrafu, tkun ogħla mill-introjtu taxxabbli nett tal-kontribwent f’perjodu ta’ taxxa, l-Istati Membri għandhom jiżguraw li l-kontribwent ikun jista’ jirriporta, mingħajr limitazzjoni taż-żmien, l-eċċess tar-remissjoni fuq l-ekwità għall-perjodi sussegwenti.
	Jekk ir-remissjoni deduċibbli fuq l-ekwità, f’konformità mal-ewwel subparagrafu, tkun ogħla mill-introjtu taxxabbli nett tal-kontribwent f’perjodu ta’ taxxa, l-Istati Membri għandhom jiżguraw li l-kontribwent ikun jista’ jirriporta l-eċċess tar-remissjoni fuq l-ekwità kif ġej.

	
	–	għal massimu ta’ 3 perjodi tat-taxxa, meta l-kontribwent ikun intrapriża kbira jew grupp kbir;

	
	–	mingħajr limitu ta’ żmien, meta l-kontribwent ikun SME jew grupp ta’ daqs medju.



Emenda		17
Proposta għal direttiva
Artikolu 4 – paragrafu 1 – subparagrafu 3
	

	Test propost mill-Kummissjoni
	Emenda

	L-Istati Membri għandhom jiżguraw li l-kontribwenti jkunu jistgħu jirriportaw, għal massimu ta’ 5 perjodi ta’ taxxa, il-parti tar-remissjoni fuq l-ekwità li taqbeż 30 % tal-EBITDA f’perjodu ta’ taxxa partikolari.
	imħassar 



Emenda		18
Proposta għal direttiva
Artikolu 4 – paragrafu 2 – subparagrafu 1
	

	Test propost mill-Kummissjoni
	Emenda

	Soġġett għall-Artikolu 5, il-bażi tar-remissjoni fuq l-ekwità għandha tiġi kalkolata bħala d-differenza bejn il-livell ta’ ekwità netta fi tmiem il-perjodu ta’ taxxa, u l-livell ta’ ekwità netta fi tmiem il-perjodu ta’ taxxa preċedenti.
	Soġġett għall-Artikolu 5, il-bażi tar-remissjoni fuq l-ekwità għandha tiġi kalkolata bħala d-differenza bejn il-livell ta’ ekwità netta fi tmiem il-perjodu ta’ taxxa, u l-livell ta’ ekwità netta fi tmiem il-perjodu ta’ taxxa preċedenti, fi kliem ieħor, iż-żieda sena wara sena fil-fondi proprji.



Emenda		19
Proposta għal direttiva
Artikolu 4 – paragrafu 2 – subparagrafu 2
	

	Test propost mill-Kummissjoni
	Emenda

	Ir-remissjoni fuq l-ekwità għandha tkun ugwali għall-bażi tar-remissjoni immultiplikata bir-rata tal-imgħax mingħajr riskju ta’ 10 snin għall-munita rilevanti u miżjuda bi premium tar-riskju ta’ 1 % jew, fejn il-kontribwent ikun SME, premium tar-riskju ta’ 1,5 %.
	Ir-remissjoni fuq l-ekwità għandha tkun ugwali għall-bażi tar-remissjoni mmultiplikata bir-rata tal-imgħax mingħajr riskju ta’ 10 snin għall-munita rilevanti, miżjuda bi premium tar-riskju ta’ 1 % għall-SMEs. 



Emenda		20
Proposta għal direttiva
Artikolu 4 – paragrafu 3
	

	Test propost mill-Kummissjoni
	Emenda

	3.	Jekk, wara li tkun inkisbet remissjoni fuq l-ekwità, il-bażi tar-remissjoni fuq l-ekwità tkun negattiva f’perjodu ta’ taxxa partikolari, ammont ugwali għar-remissjoni negattiva fuq l-ekwità għandu jsir taxxabbli għal 10 perjodi ta’ taxxa konsekuttivi, saż-żieda kumplessiva tal-ekwità netta li għaliha tkun inkisbet tali remissjoni skont din id-Direttiva, sakemm il-kontribwent ma jipprovdix biżżejjed evidenza li dan ikun dovut għat-telf kontabilistiku mġarrab matul il-perjodu ta’ taxxa jew minħabba obbligu legali li jitnaqqas il-kapital.
	3.	Jekk, wara li tkun inkisbet remissjoni fuq l-ekwità, il-bażi tar-remissjoni fuq l-ekwità tkun negattiva f’perjodu ta’ taxxa partikolari, ammont ugwali għar-remissjoni negattiva fuq l-ekwità għandu jsir taxxabbli għal 10 perjodi ta’ taxxa konsekuttivi għall-SMEs jew għall-gruppi ta’ daqs medju jew għal 7 perjodi ta’ taxxa konsekuttivi għal kwalunkwe kontribwent ieħor li ma jkunx SME jew grupp ta’ daqs medju, saż-żieda kumplessiva tal-ekwità netta li għaliha tkun inkisbet tali remissjoni skont din id-Direttiva, sakemm il-kontribwent ma jipprovdix biżżejjed evidenza li dan ikun dovut għat-telf kontabilistiku mġarrab matul il-perjodu ta’ taxxa jew minħabba obbligu legali li jitnaqqas il-kapital.



Emenda		21
Proposta għal direttiva
Artikolu 5 – paragrafu 3a (ġdid)
	

	Test propost mill-Kummissjoni
	Emenda

	
	3a.	L-Istati Membri għandhom jiżguraw li l-miżuri li jadottaw biex jittrasponu dan l-Artikolu fil-liġi nazzjonali jkunu jikkonformaw mal-gwida pprovduta mill-Grupp dwar il-Kodiċi tal-Kondotta (tassazzjoni tal-intrapriżi) dwar reġimi għat-tnaqqis tal-imgħax nozzjonali.



Emenda		22
Proposta għal direttiva
Artikolu 6 – paragrafu 1
	

	Test propost mill-Kummissjoni
	Emenda

	1.	L-Istati Membri għandhom jiżguraw li l-kontribwent ikun jista’ jnaqqas mill-bażi taxxabbli tiegħu, għal finijiet ta’ taxxa korporattiva, kostijiet tas-self eċċessivi kif definit fl-Artikolu 1(2), tad-Direttiva tal-Kunsill (UE) 2016/116435 sa ammont (a) li jikkorrispondi għal 85 % ta’ dawn il-kostijiet imġarrba matul il-perjodu ta’ taxxa. Jekk dan l-ammont ikun ogħla mill-ammont (b) iddeterminat f’konformità mal-Artikolu 4 tad-Direttiva (UE) 2016/1164, l-Istati Membri għandhom jiżguraw li l-kontribwent ikun intitolat li jnaqqas biss l-inqas miż-żewġ ammonti fil-perjodu ta’ taxxa. Id-differenza bejn iż-żewġ ammonti (a) u (b) għandha tiġi riportata jew trasferita lura f’konformità mal-Artikolu 4 tad-Direttiva (UE) 2016/1164. 
	1.	L-Istati Membri għandhom jiżguraw li kontribwent li ma jkunx SME jew grupp ta’ daqs medju jkun jista’ jnaqqas mill-bażi taxxabbli tiegħu, għal finijiet ta’ taxxa korporattiva, kostijiet tas-self eċċessivi kif definit fl-Artikolu 1(2), tad-Direttiva tal-Kunsill (UE) 2016/116435 sa ammont (a) li jikkorrispondi għal 85 % ta’ dawn il-kostijiet imġarrba matul il-perjodu ta’ taxxa. Jekk dan l-ammont ikun ogħla mill-ammont (b) iddeterminat f’konformità mal-Artikolu 4 tad-Direttiva (UE) 2016/1164, l-Istati Membri għandhom jiżguraw li l-kontribwent ikun intitolat li jnaqqas biss l-inqas miż-żewġ ammonti fil-perjodu ta’ taxxa. Id-differenza bejn iż-żewġ ammonti (a) u (b) għandha tiġi riportata jew trasferita lura f’konformità mal-Artikolu 4 tad-Direttiva (UE) 2016/1164.

	_______________
	_______________

	35 Id-Direttiva tal-Kunsill (UE) 2016/1164 tat-12 ta’ Lulju 2016 li tistabbilixxi regoli kontra l-prattiki ta’ evitar tat-taxxa li jaffettwaw direttament il-funzjonament tas-suq intern (ĠU L 193, 19.7.2016, p. 1).
	35 Id-Direttiva tal-Kunsill (UE) 2016/1164 tat-12 ta’ Lulju 2016 li tistabbilixxi regoli kontra l-prattiki ta’ evitar tat-taxxa li jaffettwaw direttament il-funzjonament tas-suq intern (ĠU L 193, 19.7.2016, p. 1).



Emenda		23
Proposta għal direttiva
Artikolu 6 – paragrafu 2
	

	Test propost mill-Kummissjoni
	Emenda

	2.	Il-paragrafu 1 għandu japplika għall-kostijiet tas-self eċċessivi mġarrba minn [OP daħħal id-data tad-dħul fis-seħħ ta’ din id-Direttiva]. 
	2.	Il-paragrafu 1 għandu japplika għall-kostijiet tas-self eċċessivi mġarrba mill-1 ta’ Jannar 2027.



Emenda		24
Proposta għal direttiva
Artikolu 7 – paragrafu 1– punt b
	

	Test propost mill-Kummissjoni
	Emenda

	(b)	l-għadd ta’ SMEs li bbenefikaw mir-remissjoni fil-perjodu ta’ taxxa, inkluż bħala perċentwal tal-għadd totali ta’ SMEs li jaqgħu fil-kamp ta’ applikazzjoni ta’ din id-Direttiva, u l-għadd ta’ SMEs li bbenefikaw mir-remissjoni, li huma parti minn gruppi kbar skont it-tifsira tal-Artikolu 3(7) tad-Direttiva 2013/34/UE;
	(b)	l-għadd ta’ SMEs u gruppi ta’ daqs medju li bbenefikaw mir-remissjoni fil-perjodu ta’ taxxa, inkluż bħala perċentwal tal-għadd totali ta’ SMEs u gruppi ta’ daqs medju li jaqgħu fil-kamp ta’ applikazzjoni ta’ din id-Direttiva, u l-għadd ta’ SMEs li bbenefikaw mir-remissjoni, li huma parti minn gruppi kbar skont it-tifsira tal-Artikolu 3(7) tad-Direttiva 2013/34/UE;



Emenda		25
Proposta għal direttiva
Artikolu 8 – titolu
	

	Test propost mill-Kummissjoni
	Emenda

	Rapporti
	Rapporti u rieżami

Proposta għal direttiva
Artikolu 8 – paragrafu 1
	

	Test propost mill-Kummissjoni
	Emenda

	1.	Sal-31 ta’ Diċembru 2027, il-Kummissjoni għandha tippreżenta rapport lill-Parlament Ewropew u lill-Kunsill dwar l-implimentazzjoni ta’ din id-Direttiva.
	1.	Sal-31 ta’ Diċembru 2028, il-Kummissjoni għandha tippreżenta rapport lill-Parlament Ewropew u lill-Kunsill dwar l-implimentazzjoni u l-impatt ta’ din id-Direttiva akkumpanjat, jekk xieraq, minn proposta leġiżlattiva biex temenda din id-Direttiva.

	
	Dak ir-rapport għandu jivvaluta l-impatt ta’ din id-Direttiva, filwaqt li jagħti attenzjoni speċjali:

	
	(a) 	lill-SMEs, u jivvaluta b’mod partikolari jekk il-kundizzjonijiet speċjali disponibbli lill-SMEs kinux biżżejjed biex iżidu l-attraenza tal-finanzjament mill-ekwità fosthom; 

	
	(b) 	lil-limitazzjoni għat-tnaqqis tal-imgħax, b’mod partikolari fir-rigward tal-impatt tal-ammont (a) msemmi fl-Artikolu 6(1), fuq id-dħul fiskali tal-Istati Membri;

	
	(c) 	lir-rabta ma’ atti leġiżlattivi fil-qasam tat-taxxa korporattiva, jiġifieri Direttiva li tiżgura rata tat-taxxa effettiva minima għall-attivitajiet globali ta’ gruppi multinazzjonali kbar u Direttiva dwar Qafas għat-Tassazzjoni fuq l-Introjtu fl-Ewropa (BEFIT).



Emenda		27
Proposta għal direttiva
Artikolu 11 – paragrafu 2
	

	Test propost mill-Kummissjoni
	Emenda

	2.	L-Istati Membri jistgħu jiddifferixxu l-applikazzjoni tad-dispożizzjonijiet ta’ din id-Direttiva għall-kontribwenti li fl-[1 ta’ Jannar 2024] ikunu qed jibbenefikaw minn remissjoni fuq l-ekwità skont id-dritt nazzjonali għal perjodu sa 10 snin, u fl-ebda każ għal perjodu itwal mid-durata tal-benefiċċju skont id-dritt nazzjonali.
	2.	L-Istati Membri jistgħu jiddifferixxu l-applikazzjoni tad-dispożizzjonijiet ta’ din id-Direttiva għall-kontribwenti li fl-[1 ta’ Jannar 2024] ikunu qed jibbenefikaw minn remissjoni fuq l-ekwità skont id-dritt nazzjonali għal perjodu sa ħames snin, u fl-ebda każ għal perjodu itwal mid-durata tal-benefiċċju skont id-dritt nazzjonali.



Emenda		28
Proposta għal direttiva
Artikolu 11 – paragrafu 3a (ġdid)
	

	Test propost mill-Kummissjoni
	Emenda

	
	3a.	Kull Stat Membru għandu, qabel jittrasponi din id-Direttiva fil-liġi nazzjonali, jippubblika valutazzjoni tal-kostijiet fiskali stmati tal-miżuri li għandhom jiġu adottati u t-tnaqqis li jirriżulta fir-rata tat-taxxa effettiva għall-kumpaniji, u jieħu miżuri xierqa biex jipproteġi d-dħul mit-taxxa, jekk ikun meħtieġ.

